open-index/open-wikipedia-markdown huggingface dataset:
Άγιος Μύρων (νεομάρτυς)

Ο **άγιος Μύρων** ο ράπτης έζησε τον 18ο αιώνα στην Κρήτη.

Γεννήθηκε και μεγάλωσε στο Μεγάλο Κάστρο, στο Ηράκλειο της Κρήτης, όπου εργαζόταν ως ράφτης. Το 1793, οι Τούρκοι τον συνέλαβαν με την κατηγορία ότι αποπλάνησε μια Τουρκοπούλα. Στο δικαστήριο απέδειξε την αθωότητά του αλλά πιέσθηκε να αλλαξοπιστήσει και όταν αρνήθηκε, καταδικάσθηκε σε θάνατο δι' αγχόνης. Η μνήμη του εορτάζεται στις 20 Μαρτίου.

## Βιβλιογραφία
*Λαούρδας Β., *Κρητικά Παλαιογραφικά. 16. Περί του Αγίου Μύρωνος*, Κρητικά Χρονικά, τομ. 6 (1952),σελ.47-51  
*Συναξάριον

Κατηγορία:Άγιοι της Ορθόδοξης Εκκλησίας
Κατηγορία:Νεομάρτυρες
Άγιος Μύρων (επίσκοπος)

μικρογραφία|Ο ναός του Αγίου Μύρωνα στο ομώνυμο χωριό
Ο άγιος **Μύρων** (Μύρωνας) ζούσε τον 4ο αιώνα στην Κρήτη και ήταν ιερέας, γνωστός διότι βοηθούσε τους φτωχούς. Έλεγε ότι όπου υπάρχουν κλέφτες, έχει προηγηθεί απληστία και μάλιστα όταν έπιασε κάποιους να κλέβουν τρόφιμα από το δικό του κτήμα, τους βοήθησε να τα μεταφέρουν λέγοντας ότι «για να κλέβουν, θα πρέπει να είχαν αληθινά μεγάλη ανάγκη». Έγινε επίσκοπος Κνωσσού και έζησε μέχρι τα βαθιά γεράματά του. Η παράδοση αναφέρει πολλά θαύματά του καθώς και ότι το σκήνωμά του ευωδίαζε σαν μύρο. Η μνήμη του γιορτάζεται στις 8 Αυγούστου και έχει φερώνυμη κοινότητα στο Ηράκλειο Κρήτης, τον Άγιο Μύρωνα Ηρακλείου.

Ο Άγιος Μύρωνας αποτέλεσε μια μεγάλη μορφή της εκκλησίας της Κρήτης και έγινε ιδιαίτερα γνωστός για τα θαύματα του. Γι'αυτό το όνομα Μύρωνας χρησιμοποείται  σε όλη την Περιφέρεια Κρήτης  και Γιορτάζει  στις 8 Αυγούστου. Προς τι μην του Άγιου Μύρωνα του Κρητικού κάθε χρόνο γίνονται ένα από τα πιο μεγαλύτερα πανηγύρια στην Κρήτη, με επίκεντρο τη γενέτειρα του Ραύκο. Ο Άγιος διακρίθηκε για την φιλανθρωπία του και την πίστη του στο Θεό ενώ υπήρξε πρότυπο οικογενειάρχη και προστάτη των αδυνάτων και των κατατρεγμένων. Ο Άγιος Μύρωνας ήταν γεωργός και προσπαθούσε να βοηθάει τους συνανθρώπους του σε βαθμό που έμεινε θρυλικός στις σχετικές ιστορικές βιογραφικές αναφορές. Όταν πέθανε σε ηλικία περίπου 100 ετών οι Κρητικοί με σεβασμό παρέλαβαν το λείψανο του και το ενταφίασαν εκεί όπου σήμερα υπάρχει ο τάφος του  και αποτελεί ένα από τα ιερότερα προσκυνήματα της Κρήτης με πολλά θαύματα ως και σήμερα.

## Βιβλιογραφία
*Λαούρδας Β., *Κρητικά Παλαιογραφικά. 16. Περί του Αγίου Μύρωνος*, Κρητικά Χρονικά, τομ. 6 (1952),σελ.47-51  
*Συναξαριστής

Μυρων
Άγιος Μύρων (αποσαφήνιση)

Το όνομα **άγιος Μύρων** μπορεί να αναφέρεται:

Στο χωριό Άγιος Μύρων Ηρακλείου.

Σε έναν από τους τρεις αγίους της Ορθόδοξης Εκκλησίας:
*Τον άγιο Μύρωνα εξ Αχαΐας, πολιούχο Αντικυθήρων
*Τον Άγιο Μύρωνα, επίσκοπο Κνωσσού
*Τον νεομάρτυρα Άγιο Μύρωνα, επίσης εκ Κρήτης
Λομπόκ

Το **Λομπόκ** (Lombok) είναι ένα νησί στην Ινδονησία. Είναι μέρος της νησιωτικής αλυσίδας μικρές Σούνδες και χωρίζεται με το στενό του Λομπόκ από το Μπαλί και με το στενό Αλάς με την Σουμπάουα. Είναι σχεδόν κυκλικό, με μόνο μια μικρή χερσόνησο στα νοτιοδυτικά, τη χερσόνησο Σεκοτόνγκ, με διάμετρο περίπου 70 χιλιόμετρα. Έχει περίπου την ίδια έκταση και πυκνότητα με το Μπαλί, με το οποίο έχουν κοινά πολιτισμικά στοιχεία. Το Λομπόκ ανήκει στην ίδια περιφέρεια με την πιο αραιοκατοικημένη Σουμπάουα. Τα νησιά που περιβάλλουν το Λομπόκ είναι γνωστά ως Γκίλι. Πρωτεύουσα του νησιού είναι η Ματαράμ, η οποία έχει 402.296 σύμφωνα με την απογραφή του 2010.

Στο νησί κυριαρχεί το ηφαίστειο Ριντζάνι, το οποίο έχει ύψος 3.726 μέτρα. Είναι το δεύτερο ψηλότερο ηφαίστειο και το τρίτο ψηλότερο βουνό στη χώρα. Η τελευταία έκρηξή του έλαβε χώρα το 2010 από τον ηφαιστειακό κώνο Μπαρουτζάρι, ο οποίος βρίσκεται μέσα στην πλημμυρισμένη καλντέρα του ηφιαστείου. Η κορυφή του όρους μαζί με τη λίμνη στην καλντέρα αποτελούν το Εθνικό Πάρκο Γκουρούνγκ Ριντζάνι από το 1997. Οι πλαγιές του ηφαιστείου δεν έχουν αναπτυχθεί οικονομικά, ενώ οι πεδιάδες του νησιού καλλιεργούνται εντατικά. Μια σημαντική πηγή εισοδήματος είναι ο τουρισμός. Η τουριστική ανάπτυξη του νησιού άρχισε τη δεκαετία του 80 και επικεντρώνεται στην δυτική πλευρά του νησιού, γύρω από τη πόλη Σενγκίγκι, σε μήκος 30 χιλιομέτρων κοντά στην ακρογιαλιά. To Λομπόκ προωθείται στην τουριστική αγορά ως ένα «πιο ανόθευτο, πιο φθηνό» Μπαλί.

## Παραπομπές



Κατηγορία:Νησιά της Ινδονησίας
Σουμπάουα

Η **Σουμπάουα** (ινδονησιακά: Sumbawa) είναι νησί της Ινδονησίας. Βρίσκεται στο κέντρο των μικρών Σουνδών, ανάμεσα στα νησιά Λομπόκ στα δυτικά και Φλόρες στα ανατολικά. Η Σούμπα βρίσκεται νοτιοανατολικά του νησιού. Ανήκει στην επαρχία Δυτική Νούσα Τενγκάρα μαζί με το Λομπόκ και μεγαλύτερη πόλη του νησιού είναι η Μπίμα, με 142.443 κατοίκους σύμφωνα με την απογραφή του 2010. Η κύρια απασχόληση των κατοίκων του νησιού είναι η γεωργία, ενώ ο τουρισμός είναι πολύ περιορισμένος και είναι επικεντρωμένος στο σέρφιν.

Με έκταση 15.448 τετραγωνικά χιλιόμετρα, η Σουμπάουα είναι το 57ο μεγαλύτερο νησί στη Γη. Έχει ακανόνιστο ανάγλυφο όπου δεσπόζουν ενεργά και σβηστά ηφαίστεια. Το ψηλότερο από αυτά, το όρος Ταμπόρα είναι γνωστό για την κολοσσιαία έκρηξή του το 1815, η οποία ισοπέδωσε την κορυφή του και υπολογίζεται ότι σκότωσε 70.000 άτομα παγκοσμίως.

## Ιστορία
Το νησί μέχρι τον 17ο αιώνα βρισκόταν στη σφαίρα επηροής των μουσουλμάνων της Ιάβας. Το 1625 το νησί κατακτήθηκε από το λαό Μακασσάρ, Σουλαουέζι, οι οποίοι εξισλάμισαν τους ηγέτες της Σουμπάουα. Σύντομα οι ηγέτες της δυτικής Σουμπάουας ήλεγχαν το Λομπόκ, γεγονός που τους έφερε σε αντιπαράθεση με τους κατοίκους του Μπαλί. Οι αντιπαραθέσεις συνεχίστηκαν τον 18ο αιώνα και μέχρι το 1815, όταν η κολοσσιαία έκρηξη του Ταμπόρα σκότωσε χιλιάδες κατοίκους του νησιού και η στάχτη κατέστρεψε τις καλλιέργειες. Το ίδιο το ηφαίστειο από τα 4.300 μέτρα ύψος που είχε μειώθηκε στα 2.722 εξαιτίας της έκρηξης. Η επανεγκατάσταση ανθρώπων στο νησί έγινε στα μέσα του 19ου αιώνα με μικρούς πληθυσμούς από διάφορες εθνικές ομάδες. Οι Ολλανδοί άρχισαν να ελέγχουν το νησί τις αρχές του 20ου αιώνα ώστε να αντιμετώπισουν το ενδεχόμενο πολέμου ανάμεσα στους Σουλτάνους του νησιού. Οι Σουλτάνοι έχασαν τις εξουσίες τους με την ανεξαρτησία της Ινδονησίας. Υπολείμματων του Σουλτανάτων είναι τα παλάτια στην Μπίμα και στο Μπεσάρ.

## Γεωγραφία
Το νησί έχει μήκος 275 χιλιόμετρα. Στο νησί κυριαρχούν τα υψίπεδα, οι διαβρωμένοι λόφοι και οι ηφαιστειακές οροσειρές. Οι κόλποι Τελούκ Σαλέχ και Τελούκ Μπίμα εισχωρούν στη βόρεια ακτογραμμή του νησιού. Ο κόλπος Σαλέχ είναι ο μεγαλύτερος και χωρίζει το νησί σε δυτική και ανατολική Σουμπάουα οι οποίες ενώνονται με τον ισθμό Σαλέχ. Βόρεια του κόλπου εκτείνεται μια χερσόνησος που καταλήγει στο όρος Ταμπόρα. Το ηφαίστειο με ύψος 2722 μέτρα είναι περίπου 900 μέτρα ψηλότερο από κάθε άλλη κορυφή του νησιού.

## Παραπομπές


## Εξωτερικοί σύνδεσμοι
* 

Κατηγορία:Νησιά της Ινδονησίας
Νικόλαος Καραστογιάννης

Ο **Νικόλαος Καραστογιάννης**, ήταν σημαντικός Έλληνας Μακεδονομάχος οπλαρχηγός από τον Άγιο Πέτρο Παιονίας της περιφερειακής ενότητας Κιλκίς.

## Βιογραφικά στοιχεία
Ο Νικόλαος Καραστογιάννης γεννήθηκε στα τέλη του 19ου αιώνα στον Άγιο Πέτρο Παιονίας της περιφερειακής ενότητας Κιλκίς. Υπήρξε αρχικά οπλίτης σε Ελληνικά αντάρτικα σώματα στη Μακεδονία και στη συνέχεια, μαζί με τον Ιωάννη Ήλκο ίδρυσαν την πολιτοφυλακή Αγίου Πέτρου που έδρασε ως ένοπλο σώμα. Ο στόχος του σώματος της πολιτοφυλακής ήταν η απώθηση των Βουλγαρικών επιθέσεων στην περιοχή, που είχαν ενταθεί κατά την περίοδο του Μακεδονικού αγώνα. Ο Νικόλαος Καραστογιάννης συντόνιζε τις επιχειρήσεις του σώματος πολιτοφυλακής ενώ διατέλεσε και αρχηγός του σώματος. Έδρασε στην ευρύτερη περιοχή της Νότιας Παιονίας.

## Παραπομπές


Κατηγορία:Μακεδονομάχοι
Κατηγορία:Ιστορία του Κιλκίς
Θερμοδυναμική διεργασία

Στη θερμοδυναμική με τον όρο **θερμοδυναμική διεργασία**, ή *θερμική διεργασία* (*) χαρακτηρίζεται η οποιαδήποτε μεταβολή της κατάστασης ενός θερμοδυναμικού συστήματος.

## Διάκριση
Οι θερμοδυναμικές διεργασίες που παρατηρούνται είναι:
# η διεργασία ισορροπίας (θεωρούμενη πάντα στατική)
# η κυκλοθερμική διεργασία (όταν εναλλάσσεται περιοδικά)
Με το πρόθεμα **ισο-** χαρακτηρίζονται γενικά διεργασίες που εξελίσσονται με σταθερή τιμή μιας των καταστατικών μεταβλητών, οι οποίες και καλούνται εξ αυτού *ισοδιεργασίες* και διακρίνονται σε:
# ισόχωρη διεργασία (επί ίσου όγκου)
# ισοβαρής διεργασία (επί ίσης πίεσης)
# ισόθερμη διεργασία (επί ίσης θερμοκρασίας)
# ισοενθαλπική διεργασία (επί ίσης ενθαλπίας)
# ισεντροπική διεργασία (επί ίσης εντροπίας).
Άλλες επιμέρους διακρίσεις είναι:
# η αδιαβατική διεργασία
# η πολυτροπική διεργασία
# η αντιστρεπτή διεργασία και
# η μη-αντιστρεπτή διεργασία.

(*) Ο όρος θερμική διεργασία δεν είναι τόσο επιτυχής πλην όμως χρησιμοποιείται ευρύτατα.

## Πηγές

* "Εγκυκλοπαίδεια Πάπυρος Larousse Britannica", τομ.28ος, σελ.17.
* Ίδρυμα Ευγενίδου "Βιβλιοθήκη του τεχνικού", "Κινητήριες μηχανές" Αθήνα 1969, τομ.1ος, σελ.44.

## Βιβλιογραφία
* Φυσική για επιστήμονες και μηχανικούς - Σύγχρονη Φυσική (6η έκδοση), PA Tipler, Γ. Mosca, Freeman, 2008, ISBN 0-7167-8964-7
* Εγκυκλοπαίδεια της Φυσικής (2η έκδοση), RG Lerner, GL Trigg, VHC εκδότες, 1991, ISBN 3-527-26954-1 (Verlagsgesellschaft), ISBN 0-89573-752-3 (VHC Α.Ε.)
* McGraw Hill: Εγκυκλοπαίδεια της Φυσικής (2η έκδοση), CB Parker, 1994, ISBN 0-07-051400-3
* Φυσική - Σύγχρονες Εφαρμογές , LH Greenberg, Holt-Saunders Διεθνές WB Saunders και Σια, 1978, ISBN 0-7216-4247-0
* Βασικές Αρχές της Φυσικής , PM Whelan, MJ Hodgeson, 2η έκδοση, 1978, John Murray, ISBN 0-7195-3382-1
* Θερμοδυναμική, από τις έννοιες στις Εφαρμογές (2η έκδοση), Α. Shavit, Γ. Gutfinger, CRC Press (Taylor and Francis Group, ΗΠΑ), 2009, ISBN 139781420073683
* Χημική Θερμοδυναμική , DJG Ives, Χημείας του Πανεπιστημίου, το Macdonald Τεχνικό και Επιστημονικό, 1971, ISBN 0-356-03736-3
* Στοιχεία Στατιστικής Θερμοδυναμικής, (2η έκδοση), LK Nash, Αρχές της Χημείας, Addison-Wesley, 1974, ISBN 0-201-05229-6
* Στατιστική Φυσική (2η έκδοση), F. Mandl, Μάντσεστερ Φυσικής, John Wiley & Sons, 2008, ISBN 978047191533
Θερμική ανάλυση

Γενικά στη Χημεία με τον όρο **θερμική ανάλυση** χαρακτηρίζεται η μελέτη της μεταβολής της θερμοκρασίας συναρτήσει πάντα του χρόνου, σε περίπτωση θέρμανσης, ή ψύξης ενός σώματος. Κυρίως όμως στην εφαρμογή αφορά τα κράματα.

Από την μελέτη αυτή παρατηρούνται και καταγράφονται όλοι οι φυσικοί και χημικοί μετασχηματισμοί που λαμβάνουν χώρα κατά τη διάρκεια, (χρονικά), της γραμμικής μεταβολής της θερμοκρασίας των υπό παρακολούθηση σωμάτων.

* Χαρακτηριστική είναι η εφαρμογή της από καταγραφικές διατάξεις των οργάνων «αναλυτών καυσαερίων» που συνοδεύουν τους ατμολέβητες στον προσδιορισμό του διοξειδίου του άνθρακος, όπου όσο μεγαλύτερη είναι η ποσότητά του τόσο καλλίτερη θεωρείται και η καύση. Ακόμη ευρύτερη εφαρμογή αυτής γίνεται κατά τον έλεγχο καυσαερίων ΜΕΚ (οχημάτων).

## Μέθοδοι θερμικής ανάλυσης
Υφίστανται διάφοροι μέθοδοι θερμικής ανάλυσης ανάλογα του αντικειμένου έρευνας. Σημαντικότερες αυτών είναι:

:η Διαφορική θερμική ανάλυση,
:η Διηλεκτρική θερμική ανάλυση,
:η Δυναμική μηχανική ανάλυση,
:η Θερμική ανάλυση αερίων,
:η Θερμομηχανική ανάλυση,
:η Θερμο-οπτική ανάλυση,
:η Θερμοσταθμική ανάλυση,
:η Σύγχρονη, ή ταυτόχρονη θερμική ανάλυση, κ.ά.

Η Θερμική ανάλυση χρησιμοποιείται επίσης και στη μελέτη μεταφοράς θερμότητας μέσω των υλικών. Οι μοντελοποιήσεις διαφόρων συστημάτων και υλικών προέρχεται από μετρήσεις της θερμαντικής ικανότητας και της θερμικής αγωγιμότητας.

## Πηγές
* «Εγκυκλοπαίδεια Πάπυρος Larousse Britannica», τομ. 28ος, σελ. 17.
* Ίδρυμα Ευγενίδου «Βιβλιοθήκη του τεχνικού», «Κινητήριες μηχανές» Αθήνα 1969, τομ. 1ος, σελ. 198.

## Εξωτερικοί σύνδεσμοι
*Θερμική Ανάλυση, Πανεπιστήμιο του Cambridge 
*Διεθνής Συνομοσπονδία για Θερμική Ανάλυση και θερμιδομετρία (ICTAC)

Κατηγορία:Επιστήμη υλικών
Θεσσαλονίκη της Μακεδονίας

Η **Θεσσαλονίκη** (352 π.Χ. - 295 π.Χ.) ήταν Μακεδόνισσα πριγκίπισσα, κόρη του βασιλιά Φιλίππου του Β´ και της Θεσσαλής γυναίκας του Νικησιπόλεως από τις Φερές. Ο βασιλιάς της Μακεδονίας Φίλιππος Β', για να γιορτάσει την ημέρα γέννησης της κόρης του, η οποία συνέπιπτε με τη νίκη των στρατευμάτων του το 353 π.χ., μεταξύ του μακεδονικού στρατού και της θεσσαλικής Συμμαχίας στη σημαντική μάχη του Κρόκιου Πεδίου στη Θεσσαλία εναντίον των Φωκιέων, φέρεται να ονόμασε τη νεογέννητη κόρη του "Θεσσαλονίκη", από τις λέξεις Θεσσαλών και Νίκη. Ήταν ετεροθαλής αδελφή του Μεγάλου Αλεξάνδρου και σύζυγος του Κάσσανδρου. Οι γιοί της ήταν οι Αλέξανδρος Ε´ και Αντίπατρος Β´, και μετά τον θάνατο του Κασσάνδρου η Θεσσαλονίκη δολοφονήθηκε από τον Αντίπατρο κατά τη διάρκεια δυναστικής έριδας με τον αδερφό του.

## Ετυμολογία
Ο βασιλιάς της Μακεδονίας Φίλιππος Β´, για να εορτάσει την ημέρα γέννησης της κόρης του, η οποία συνέπιπτε με την νίκη των στρατευμάτων του το 353 π.Χ., μεταξύ του μακεδονικού στρατού και της Θεσσαλικής Συμμαχίας στη σημαντική μάχη του Κρόκιου Πεδίου στη Θεσσαλία εναντίον των Φωκιέων, φέρεται να ονόμασε την νεογέννητη κόρη του *"Θεσσαλονίκη"*, από το Θεσσαλών + Νίκη.

## Ονομασία της πόλης
Μετά τον θάνατο του Αλέξανδρου το 323 π.Χ., και τους πολέμους των διαδόχων που ακολούθησαν, το 315 με 316 π.Χ. ο Κάσσανδρος ίδρυσε νέα πόλη στο μυχό του Θερμαϊκού κόλπου, δίνοντας της το όνομα της συζύγου του και ονομάζοντας την Θεσσαλονίκη, γι΄αυτό και λέγεται και Νύμφη του Θερμαΐκού. 

## Παραπομπές


Κατηγορία:Βασίλισσες και Πριγκίπισσες της Μακεδονίας
Κατηγορία:Ελληνίδες Βασίλισσες και Πριγκίπισσες Κλασικής περιόδου
Κατηγορία:Ιστορία της Θεσσαλονίκης
Κατηγορία:Αλέξανδρος ο Μέγας
Μιχαήλ Κ. Σαλβάγος

Ο **Μιχαήλ (Μικές) Σαλβάγος** (1875 - 1948) ήταν Έλληνας επιχειρηματίας, ευεργέτης και πρόεδρος της ελληνικής κοινότητας Αλεξάνδρειας των Ελλήνων της Αιγύπτου.

## Βιογραφικά στοιχεία

Ήταν γιος του Κωνσταντίνου Σαλβάγου και της Ιουλίας Ράλλη. Η καταγωγή της οικογένειας ήταν από τη Χίο. Κληρονόμησε τις επιχειρήσεις του πατέρα του καθώς και τεράστιες εκτάσεις γης. Το 1919 ανέλαβε την προεδρία της Ελληνικής Κοινότητας Αλεξάνδρειας, θέση στην οποία παρέμεινε μέχρι το 1948. Θεωρείται ως ο σημαντικότερος και πιο δραστήριος πρόεδρος καθώς επί θητείας του ανακαινίστηκαν τα γραφεία της Ε.Κ.Α. και κατασκευάστηκε η Φαμηλιάδειος κοινοτική σχολή. Ως πρόεδρος της Ε.Κ.Α. κατά τη διάρκεια του Β΄ Παγκοσμίου Πολέμου συνέβαλε σημαντικά στην υποστήριξη της ελληνικής κυβέρνησης που είχε εγκατασταθεί στο Κάιρο. Με αυτή τού την ιδιότητα αναφέρεται αρκετές φορές στις *[[Ακυβέρνητες Πολιτείες]]* του Στρατή Τσίρκα.

Κατά τη διάρκεια της ζωής του πραγματοποίησε πλήθος δωρεών (Εθνική Πινακοθήκη κ.α.). Υπήρξε ο κύριος χρηματοδότης της Σαλβαγείο Εμπορικής Σχολής καθώς και ευεργέτης του Αντωνιάδειου Νοσοκομείου. Στην Ελληνική Εμπορική Σχολή Αλεξανδρείας υπάρχει μαρμάρινος ανδριάντας του Σαλβάγου, έργο του Γιάννη Παππά.

Ήταν παντρεμένος με την Αργίνη Μπενάκη, κόρη του Εμμανουήλ Μπενάκη, και είχαν αποκτήσει δύο παιδιά: τον Κωνσταντίνο Σαλβάγο και την Ιουλία Σαλβάγου, σύζυγο Γεωργίου Μελά.

## Παραπομπές


Κατηγορία:Έλληνες επιχειρηματίες
Κατηγορία:Έλληνες ευεργέτες
Κατηγορία:Έλληνες της Αιγύπτου
Κατηγορία:Αιγύπτιοι επιχειρηματίες
Κατηγορία:Αιγύπτιοι ευεργέτες
Κατηγορία:Οικογένεια Μπενάκη
Κωνσταντίνος Σαλβάγος

Ο **Κωνσταντίνος Σαλβάγος** ήταν Έλληνας επιχειρηματίας, τραπεζίτης, ευεργέτης και πρόεδρος της Ελληνικής Κοινότητας Αλεξάνδρειας των Ελλήνων της Αιγύπτου.

## Βιογραφικά στοιχεία

Ήταν γιος του Μιχαήλ Σαλβάγου, πολιτικού, και της Αιμιλίας Σαλβάγου. Καταγόταν από παλιά οικογένεια της Χίου. Εγκαταστάθηκε στην Αλεξάνδρεια, όπου ίδρυσε εμπορικό οίκο αποκτώντας τεράστια περιουσία. Το 1872 ίδρυσε μαζί με τους Εμμανουήλ Μπενάκη και Ιωάννη Χωρέμη την Τράπεζα Αλεξάνδρειας. Υπήρξε επίσης ιδρυτικό μέλος της Εθνικής Τράπεζας Αιγύπτου με 25.000 μετοχές. Την περίοδο 1900 - 1901 διετέλεσε πρόεδρος της Ελληνικής Κοινότητας Αλεξάνδρειας. 

Πραγματοποίησε πλήθος δωρεών. Υπήρξε χρηματοδότης της Ελληνικής Κοινότητας Αλεξάνδρειας όπως επίσης και της Σαλβαγείου Εμπορικής Σχολής. Στην μνήμη του η οικογένεια Σαλβάγου ξεκίνησε την κατασκευή του ελληνικού τετραγώνου του *«Chatby»* στην Αλεξάνδρεια.

Απεβίωσε το 1901. Ήταν παντρεμένος με την Ιουλία Ράλλη και είχαν αποκτήσει δύο γιους: τον Μιχαήλ Σαλβάγο και τον Στέφη Σαλβάγο, ευεργέτη της ελληνικής κοινότητας.

## Παραπομπές


Κατηγορία:Έλληνες τραπεζίτες
Κατηγορία:Έλληνες επιχειρηματίες
Κατηγορία:Έλληνες ευεργέτες
Κατηγορία:Έλληνες της Αιγύπτου
Κατηγορία:Αιγύπτιοι τραπεζίτες
Κατηγορία:Αιγύπτιοι επιχειρηματίες
Κατηγορία:Αιγύπτιοι ευεργέτες
Η Πριγκίπισσα της Σαμπάνιας

**Η Πριγκίπισσα της Σαμπάνιας** (Champagne) είναι ο τίτλος κινηματογραφικής ταινίας του Άλφρεντ Χίτσκοκ, παραγωγής του 1928.

## Περίληψη
Πρόκειται για την ιστορία της κόρης ενός πλούσιου, η οποία, λόγω μίας ερωτικής της ιστορίας,  τσακώνεται με τον πατέρα της. Έτσι αυτός τη σπρώχνει ουσιαστικά να *σταθεί μόνη της στα πόδια της*: εκείνη ταξιδεύει στη Γαλλία και αφού αναζητεί εργασία, βρίσκει σε ένα καμπαρέ. Εκεί παρακινεί τους πελάτες να καταναλώνουν την σαμπάνια, που εμπορεύεται ο πατέρας της. Εκείνος, που την παρακολουθεί μέσω ενός ντετέκτιβ, την καλεί πάλι πίσω και δίνει τελικά τη συγκατάθεσή του στον γάμο της.

## Παρατηρήσεις
Πρόκειται για μια κοσμοπολίτικη κωμωδία πάνω στο μοτίβο της *παραστρατημένης κόρης*

## Βιβλιογραφικές πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.17-18
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.18
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.45-46

## Εξωτερικοί σύνδεσμοι

*

Κατηγορία:Βρετανικές ταινίες της δεκαετίας 1920
Κατηγορία:Ταινίες του 1928
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Ταινίες βασισμένες σε βρετανικά μυθιστορήματα
Κατηγορία:Βρετανικές βωβές ταινίες μεγάλου μήκους
Κατηγορία:Βρετανικές ασπρόμαυρες ταινίες
Ο Ενοικιαστής (ταινία, 1927)

[μικρογραφία|260x260εσ|[Μαρί Ολτ και Άιβορ Νοβέλο σε στιγμιότυπο της ταινίας]]
***Ο ενοικιαστής *** (πρωτότυπος τίτλος: ***The Lodger: A Story of the London Fog***) είναι βρετανική ταινία θρίλερ του βωβού κινηματογράφου, σκηνοθετημένη από τον Άλφρεντ Χίτσκοκ και πρόκειται για την τρίτη μεγάλου μήκους ταινία του. Το σενάριο γράφτηκε από τον Έλιοτ Στάναρντ, το οποίο βασίστηκε στο μυθιστόρημα *The Lodger* της Μαρί Μπέλλοκ Λάουντς. Πρωταγωνιστούν οι Μαρί Ολτ, Άρθουρ Τσέσνι, Τζουν Τριπ, Μάλκομ Κιν και Άιβορ Νοβέλο. Η πλοκή της ταινίας επικεντρώνεται στις έρευνες της εύρεσης ενός κατά συρροή δολοφόνου, όμοιου του Τζακ του Αντεροβγάλτη.

## Πλοκή

Στο Λονδίνο διαπράττονται μια σειρά φόνων νέων γυναικών με ρυθμό ένας κάθε εβδομάδα και μία συγκεκριμένη ημέρα. Το νέο κυκλοφορεί από τις εφημερίδες. Σε μια πανσιόν το ηλικιωμένο ζευγάρι των ιδιοκτητών διαβάζει θορυβημένο τα νέα. Τότε εμφανίζεται ως υποψήφιος ένοικος ένας μυστηριώδης νέος, ο οποίος φυσιογνωμικά μοιάζει με τον δολοφόνο. Οι υποψίες των ιδιοκτητών της πανσιόν και της γειτονιάς αρχίζουν να πέφτουν πάνω του. Ο εραστής της κόρης των ιδιοκτητών της πανσιόν, ο οποίος είναι αστυνομικός, τον συλλαμβάνει και εκείνος ξεφεύγει. Καταδιωκόμενος από το πλήθος πιάνεται ο πραγματικός ένοχος.

## Πηγή έμπνευσης
Ο Χίτσκοκ είχε δει ένα θεατρικό έργο με τον τίτλο *Ποιος είναι;* βασισμένο στο μυθιστόρημα *The lodger* της Μαρί Μπέλλοκ Λάουντς.

## Παρατηρήσεις
Στην συγκεκριμένη ταινία συναντάμε για πρώτη φορά ένα από τα χαρακτηριστικά μοτίβα της χιτσκοκικής κινηματογραφικής παραγωγής: λόγω μιας σειράς άτυχων συμπτώσεων κάποιος αθώος κατηγορείται άδικα για μια σειρά εγκλημάτων. Μετά από δοκιμασίες που αγγίζουν ακόμα και τη ζωή του, τελικά σώζεται. Ο Χίτσκοκ αναφέρει πως επειδή είχαν επιλέξει να υποδυθεί τον κεντρικό ήρωα της ταινίας, τον *ένοικο* μια θεατρική φίρμα της εποχής, ο ηθοποιός Άιβορ Νοβέλο, θα ήταν πολύ δύσκολο για τους παραγωγούς της ταινίας να παρουσιάζεται ως ο πραγματικός δολοφόνος, διότι θα μειωνόταν η δημοτικότητά του.

Προκειμένου να κάνει αντιληπτό στον θεατή, ελλείψει ήχου, τον βηματισμό του νοικάρη στο πάνω πάτωμα χρησιμοποίησε ένα πολύ χοντρό γυάλινο πάτωμα, μέσα από το οποίο οι θεατές της ταινίας έβλεπαν τον νοικάρη να πηγαινοέρχεται.

## Παραπομπές


## Βιβλιογραφικές πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.13-14
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.13-16
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.35-40

## Εξωτερικοί σύνδεσμοι

*
*Essay: ''The Lodger'': The First 'Hitchcock' Film

Κατηγορία:Ταινίες του 1927
Κατηγορία:Βρετανικές ταινίες της δεκαετίας 1920
Κατηγορία:Βρετανικές βωβές ταινίες μεγάλου μήκους
Κατηγορία:Βρετανικές θρίλερ ταινίες
Κατηγορία:Βρετανικές ασπρόμαυρες ταινίες
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε σκηνοθεσία Άλφρεντ Χίτσκοκ
Εύκολη αρετή

** Εύκολη αρετή** (Easy Virtue), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1928. 
## Περίληψη
Μια γυναίκα η Λορίτα, γίνεται διάσημη μετά από το διαζύγιο του άντρα της και την αυτοκτονία για χάρη της ενός νεαρού καλλιέχνη. Στη συνέχεια γνωρίζει έναν νεαρό που την παντρεύεται. Εκείνος δεν γνωρίζει το παρελθόν της,μέχρι που τον πληροφορεί γι αυτό η μητέρα του, τότε χωρίζουν οι δύο τους κι εκείνη βυθίζεται σε απελπισία.

## Πηγή έμπνευσης
Βασίζεται σε ένα θεατρικό έργο του Νόελ Κάουαρντ.

## Βιβλιογραφικές πηγές
* Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.16  
* Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.40-41
## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1920
Κατηγορία:Ταινίες του 1928
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές αισθηματικές κωμικές ταινίες
Κατηγορία:Βρετανικές βωβές ταινίες μεγάλου μήκους
Κατηγορία:Ταινίες βασισμένες σε θεατρικά έργα
Κατηγορία:Βρετανικές ασπρόμαυρες ταινίες
Το Ρινγκ

***Το Ρίνγκ*** (πρωτότυπος τίτλος: ***The Ring***) είναι βρετανική βουβή αθλητική ταινία του 1927, σε σκηνοθεσία και σενάριο Άλφρεντ Χίτσκοκ. Πρωταγωνιστούν οι Καρλ Μπρίσον, Λίλιαν Χολ-Ντέιβις και Ίαν Χάντερ. Πρόκειται για την τέταρτη από τις συνολικά εννέα βουβές ταινίες του σκηνοθέτη και η μόνη στην οποία έγραψε ολόκληρο το πρωτότυπο σενάριο. Η ταινία επικεντρώνεται σε δύο μποξέρ, οι οποία αγαπούν την ίδια γυναίκα. Γενικά, η κριτική που δέχτηκε κατά την κυκλοφορία της ήταν θετική, εισπρακτικά ήταν αποτυχημένη. 

## Παραπομπές


; Βιβλιογραφία 
* Ryall, Tom. *Alfred Hitchcock and the British Cinema*. Athlone Press, 1996.

## Βιβλιογραφικές πηγές
*Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.17 
*Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.16/18 
*Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.42/44

## Εξωτερικοί σύνδεσμοι

*

Κατηγορία:Ταινίες του 1927
Κατηγορία:Πυγμαχικές ταινίες
Κατηγορία:Βρετανικές ταινίες της δεκαετίας 1920
Κατηγορία:Βρετανικές ασπρόμαυρες ταινίες
Κατηγορία:Βρετανικές βωβές ταινίες μεγάλου μήκους
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές δραματικές ταινίες
Κατηγορία:Βρετανικές αθλητικές ταινίες
Ούνιγε

Το **Ούνιγε**, (κροατικά: *Unije*) είναι νησί της Κροατίας στην Αδριατική Θάλασσα. Έχει έκταση 16,9  τ.χλμ.  και 85 κατοίκους σύμφωνα με την απογραφή του 2001. Πρωτεύουσα του νησιού είναι το Ούνιγε.

## Παραπομπές


Ούνιγε
Τεκές Ποσπός

Ο **τεκές του Ποσπός** ή **τεκές του Πος Πος Μπαµπά** (τουρκικά: Pos-pos ή Puş-puş ή Poşpoş Tekkesi) ήταν αλεβίτικος τεκές ο οποίος ανεγέρθηκε το 14ο αιώνα και βρισκόταν στην περιοχή της Νέας Μοσυνούπολης, στην ομώνυμη συνοικία Ποσπός, στην Κομοτηνή. Κατεδαφίστηκε το 1989.

## Περιγραφή
Το κτίριο αποτελούνταν από ένα λιθόκτιστο κτίσμα μεγέθους 12x5 μέτρα και είχε κεραμοσκεπή και βρισκόταν μέσα σε προαύλιο χώρο διαστάσεων 25x30 μέτρα. Το κτίριο αποτελούνταν από τρία δωμάτια με ξεχωριστές εισόδους. Ο πρώτος χώρος ήταν ο τουρμπές (μαυσωλείο-τάφος), στο δεύτερο χώρο υπήρχε τζάκι και ο τρίτος χώρος χρησιμοποιούνταν ως αποθήκη.

## Ιστορία του κτηρίου

Σχετικά με το όνομα ο Ζεγκίνης αναφέρει ότι το όνομα *Ποσπός* πιθανόν να οφείλεται στον δερβίση Ποστινπούς Μπαμπά. Αυτός ο δερβίσης με εντολή του Μουράτ Α΄ είχε ιδρύσει τεκέ την περιοχή της Προύσας και επί οθωμανικής αυτοκρατορίας πολλοί τεκέδες είχαν αυτό το όνομα. Σύμφωνα με μια άλλη θεωρία το όνομα προέρχεται από την φράση «ποστού μπος» που μεταφράζεται ότι «η θέση (post) του ηγούμενου ήταν συνήθως άδεια (bos)».

Ο τεκές λειτούργησε μέχρι την δεκαετία του 1980 και κατεδαφίστηκε από το Δήμο Κομοτηνής το 1989  με την δικαιολογία ότι ήταν ετοιμόρροπος και επικίνδυνος. Με την απόφαση 198/2012 του Δήμου Κομοτηνής τον Ιούλιο 2012 αποφασίστηκε η αποκατάσταση του τεκέ στην μορφή που είχε όταν κατεδαφίστηκε.

## Δείτε επίσης
* Ερείπια Τεμένους Γιουνούς Μπέη, το οποίο βρίσκεται 50 μέτρα ανατολικότερα από τον τεκέ πάνω στο πεζόδρομο.

## Παραπομπές


## Βιβλιογραφία
*  ή
*  - Στην σελίδα 356, εικόνα 33 του διδακτορικού υπάρχει φωτογραφία του τεκέ.

## Εξωτερικοί σύνδεσμοι
* 

Κατηγορία:Κτίρια και κατασκευές στην Κομοτηνή
Κατηγορία:Οθωμανική αρχιτεκτονική στην Ελλάδα
Ποσπος
Αρβανιτοχώρι Κάσου

Το **Αρβανιτοχώρι** είναι ένα από τα έξι χωριά της νήσου Κάσου των Δωδεκανήσων. Σύμφωνα με τα στοιχεία της απογραφής του 2021 ο πληθυσμός του ανέρχεται στους 178 μόνιμους κατοίκους ενώ με αυτά της απογραφής του 2011 ήταν 169.

## Γενικά στοιχεία
Ο οικισμός είναι κτισμένος σε υψόμετρο 100 μέτρων, στο βόρειο τμήμα του νησιού. Σύμφωνα με την επικρατούσα εκδοχή, οφείλει το όνομά του σε Αρβανίτες που εγκαταστάθηκαν στο νησί κατά τον 16ο αιώνα ενώ σύμφωνα με άλλη εκδοχή η ονομασία του προέρχεται από ντόπιο καπετάνιο που φορούσε αρβανίτικη φορεσιά. Σύμφωνα με τον Κασιώτη συγγραφέα Κ. Ν. Φραγκούλη κατά το 1920 το Αρβανιτοχώρι διέθετε 180 οικίες ενώ η περιοχή ήταν πλούσια σε βλάστηση, ελαιώνες, εσπεριδοειδή, αμπελώνες κ.λπ.

Η κεντρική εκκλησία του Αρβανιτοχωρίου είναι αφιερωμένη στον Άγιο Δημήτριο (ανεγέρθη το 1864 και έλαβε την τελική του μορφή στις αρχές του 20ού αιώνα). Άλλη σημαντική εκκλησία είναι οι Τρεις Ιεράρχες.

Διοικητικά, μετά την ενσωμάτωση των Δωδεκανήσων με την Ελλάδα το Αρβανιτοχώρι υπήχθη στο δήμο Κάσου της επαρχίας Καρπάθου. Παρά τις αλλαγές που επήλθαν στην τοπική αυτοδιοίκηση το 1997 και το 2011, ο οικισμός παρέμεινε εντός των διοικητικών ορίων του δήμου Κάσου.

Βασικές επαγγελματικές ασχολίες των κατοίκων του χωριού είναι η κτηνοτροφία, οι αγροτικές εργασίες, η μελισσοκομία καθώς και ο τομέας της ναυτιλίας.

Ο οικισμός διαθέτει ερασιτεχνική ποδοσφαιρική ομάδα, την ΑΟ Δόξα Αρβανιτοχωρίου, η οποία ιδρύθηκε το 1966 και έχει ως χρώματα το μπλε και το κόκκινο. Έχει κατακτήσει επτά φορές το τοπικό πρωτάθλημα Κάσου (1967, 1970, 1976, 1977, 1978, 1979 και 1983).
## Απογραφές πληθυσμού

## Παραπομπές


## Πηγές
* Εφημερίδα "Ο ΚΑΣΙΩΤΗΣ", Δημοσιογραφικό όργανο του "Συλλόγου Κασιωτών"
* Εφημερίδα "Η Φωνή της Κάσου", Ενημερωτικό έντυπο των Κασίων της Αιγύπτου
* Περιοδικό "Ο Κασιώτικος Παλμός", Δημοσιογραφικό όργανο του "Συλλόγου των εν Ελλάδι Κασίων"

Κατηγορία:Χωριά της Κάσου
Κατηγορία:Χωριά της περιφερειακής ενότητας Καρπάθου
Σούμπα

Η **Σούμπα** (Sumba) είναι νησί της Ινδονησίας. Είναι μία από τις μικρές Σούνδες και ανήκει στην επαρχία Ανατολική Νούσα Τενγκάρα. Βρίσκεται νότια της Φλόρες, με την οποία χωρίζεται με το στενό της Σούμπα, νοτιοανατολικά της Σουμπάουα, ανατολικά το Τιμόρ, με το οποίο χωρίζεται με τη θάλασσα Σάβου και νότια η Αυστραλία. Έχει έκταση 11.153 τετραγωνικά χιλιόμετρα, είναι δηλαδή το 73ο μεγαλύτερο στη Γη. Η μεγαλύτερη πόλη και κύριο λιμάνι του νησιού είναι η Γουαϊνγκάπου, η οποία έχει περίπου 11.000 κατοίκους.

Το νησί σχηματίστηκε από τη μερική ανάδυση μιας νότιας αλυσίδας του μεγάλου τόξου της Σούνδης. Αποτελείται κυρίως από ασβεστολιθικά πετρώματα, ενώ έχει λίγα ηφαιστειακά συγκροτήματα, σε σύγκριση με τα υπόλοιπα νησιά του αρχιπελάγους. Το δυτικό μισό του νησιού δέχεται περισσότερες βροχοπτώσεις και γι'αυτό είναι πιο γόνιμο και φιλοξένει μεγαλύτερο αριθμό κατοίκων, ενώ το ανατολικό είναι πιο ξηρό και ορεινό. Εκεί βρίσκεται η ψηλότερη κορυφή του νησιού, το Γουάνγκα Μέττι, το οποίο έχει ύψος 1.225 μέτρα.

## Παραπομπές


## Εξωτερικοί σύνδεσμοι
* 

Κατηγορία:Νησιά της Ινδονησίας
Έραγκον (αποσαφήνιση)

Ο **[[Έραγκον]]** είναι ένα μυθοστόρημα γραμμένο από τον Κρίστοφερ Παολίνι.

Ο **Έραγκον** μπορεί επίσης να αναφέρεται σε διάφορα πράγματα σχετικά με το βιβλίο:

* Έραγκον (χαρακτήρας), ο πρωταγωνιστής
* Eragon (ταινία), μία κινηματογραφική μεταφορά του 2006
* Eragon (βιντεοπαιχνίδι)

Έραγκον είναι επίσης το αρχαίο όνομα του ποταμού Εριγώνα στη Δημοκρατία της Μακεδονίας. Η πηγή του είναι κοντά στο Κίτσεβο, και εκβάλλει στον Αξιό ποταμό κοντά στην αρχαία πόλη των Στοβών.
Θερμοδυναμική μεταβλητή

Στη Θερμοδυναμική με τον όρο **θερμοδυναμική μεταβλητή**, ή **θερμοδυναμικό μέγεθος**  χαρακτηρίζεται οποιαδήποτε ποσότητα που λαμβάνεται υπόψη προκειμένου να χαρακτηριστεί μία θερμοδυναμική διεργασία, ή κατάσταση, εξ ου και η επιπλέον ονομασία **μεταβλητή θερμοδυναμικής κατάστασης**

* Τέτοιες ποσότητες είναι ο όγκος, η πίεση, η θερμοκρασία, η εντροπία, η ενθαλπία και η εσωτερική ενέργεια.

¨Όλες οι παραπάνω είναι εκτατικές μεταβλητές, δηλαδή υπολογίζονται αθροιστικά εντός του αυτού θερμοδυναμικού συστήματος.

Κατηγορία:Θερμοδυναμική
Φρικ και Φρακ

Οι **Φρικ και Φρακ** ήταν δύο Ελβετοί πατινέρ  που έγιναν διάσημοι στην Αμερική τη δεκαετία του 30 και συμμετείχαν στο πρωτότυπο σόου Ice Follies ως κωμικοί πατινέρ. Τα πραγματικά τους ονόματα ήταν Werner Groebli (Φρικ) και Hansruedi  Mauch (Φρακ). Ο Φρικ και ο Φρακ ήταν γνωστοι για την κλασσική τους ενδυμασία lederhosen και τις  εκκεντρικές τους φιγούρες στον πάγο, συμπεριλαμβανομένου του νούμερου cantilever spread-eagle, δημιουργημένο από τον Φρικ και χαρη στα «λαστιχένια» πόδια του Φρακ,τα οποια διπλωνε σε  spread-eagle στάση. Μόνο λίγα ζευγάρια παντινέρ έχουν καταφέρει να εκτελέσουν τα καθιερωμένα νούμερα του διδύμου. Ο Michael Mauch, γιος του Φρακ, εξήγησε την προέλευση των ονομάτων «ο Φρικ πήρε το όνομα του από ένα μικρό χωριό της Ελβετίας ενώ το Φρακ είναι μια ελβετική-γερμανική λέξη για ένα απαίσιο παλτό που φορουσε ο πατέρας μου όταν ήταν νέος. Πριν αρχίσει το πατιναζ. Ένωσαν τις λέξεις σαν κλασικό Ελβετικό αστείο.».  

## Καριέρα

Ο Φρικ και ο Φρακ έγιναν διασημοι με τους Follies, μια επιθεώρηση προωθημένη από τους  Roy και Eddie Shipstad, η οποία ξεκίνησε το 1936 και διήρκησε περίπου 50 χρόνια. Επίσης, έγιναν γνωστοί στο διεθνές κοινο όταν αρχισαν να εμφανιζονται σετον κινηματογράφο, συμπεριλαμβανομένου της ταινίας  Lady, Let's Dance το 1944. Η συνεργασία τους διήρκησε τόσο και έγιναν τόσο διάσημοι που το όνομα τους καθιερώθηκε σα φράση σε πολλές γλώσσες.

Οι Φρικ και Φρακ  συνεργάστηκαν με τους Ice Follies για πολλά χρόνια μέχρι που ο Φρακ διεγνώσθει οστεομυελίτιδα και αποσύρθηκε το 1953. Πέθανε το 1979 στην Καλιφόρνια, σε ηλικία 60. Ήταν παντρεμένος με την Mary M. Elchlepp, μια από τις πρώτες Ice Follies.
Συνεχίζοντας με καλές αποδόσεις τα επόμενα χρονια, ο Φρικ εξακολούθησε να δίνει παραστάσεις μέχρι που ένα ατύχημα οδήγησε στην παραίτηση του το 1980. Έκανε πολλές τηλεοπτικές εμφανίσεις και έζησε στην Καλιφόρνια μέχρι το θάνατο της γυναίκας του,το 2002. 

Πέθανε το 2008 σε μια κλινικη στη Ζυρίχη, σε ηλικία τ92 ετών. Ο David Thomas, συνεργάτης του μετά την παραίτηση του Φρακ,ανακοίνωσε το θάνατο του από επιπλοκές μετά από έναν τραυματισμό ποδιού τοσε ένα νοσοκομείο στη Ζυρίχη.

## Χρήση του ονόματος

Το «Φρικ και Φρακ» έχει γίνει αγγλική αργκό, χρησιμοποιούμενη με 2 τρόπους. Ο ένας είναι αναφορά σε 2 άτομα τόσο άρρηκτα συνδεδεμένα που είναι αδιαχώριστα. Ο άλλος τρόπος είναι ο χαρακτηρισμος για οποιοδήποτε ζευγάρι ατόμων,με αντίστιχους όρους το «μπόζος» για ένα άτομο και «Στούτζες» για τρία άτομα.

## Πηγές
* Ο όρος στο urdandictionary

Κατηγορία:Εκφράσεις
Κατηγορία:Ελβετοί
Κατηγορία:Κωμικοί
Κατηγορία:Καλλιτεχνική παγοδρομία
Θεσσαλονίκη (αποσαφήνιση)

Με την ονομασία **Θεσσαλονίκη** μπορεί να αναφερόμαστε σε:

## Πόλεις
* Θεσσαλονίκη, την δεύτερη μεγαλύτερη πόλη της Ελλάδας.

## Χώρες και κρατικές οντότητες
* Βασίλειο της Θεσσαλονίκης, ένα από τα κράτη που δημιούργησαν οι σταυροφόροι της Δ' Σταυροφορίας.
* Κράτος της Θεσσαλονίκης, κρατική οντότητα αποτέλεσμα του Εθνικού Διχασμού κατά τον Α' Παγκόσμιο Πόλεμο.

## Διοικητικές περιφέρειες και δομές
* Δήμος Θεσσαλονίκης, κεντρικός δήμος της Θεσσαλονίκης.
* Νομός Θεσσαλονίκης, παλαιά διοικητική διαίρεση της περιφέρειας Κεντρικής Μακεδονίας.
* Θέμα Θεσσαλονίκης, διοικητικό διαμέρισμα («θέμα») της Βυζαντινής Αυτοκρατορίας.
* Βιλαέτι Θεσσαλονίκης, επαρχία («βιλαέτι») της Οθωμανικής Αυτοκρατορίας.

## Πρόσωπα
* Θεσσαλονίκη της Μακεδονίας, κόρη του Φιλίππου του Β' και ετεροθαλής αδελφή του Μεγάλου Αλεξάνδρου και γυναίκα του Κασσάνδρου.
* Αγία Θεσσαλονίκη, χριστιανή μάρτυρας των ρωμαϊκών χρόνων από την Αμφίπολη.

## Διάφορα
* Θεσσαλονίκη (εφημερίδα), εφημερίδα με τόπο έκδοσης την Θεσσαλονίκη.
Μουσείο Έρετζ Ίσραελ

Το **Μουσείο Έρετζ Ίσραελ** (*Μουσείο Γης του Ισραήλ*) είναι ιστορικό και αρχαιολογικό μουσείο στη περιοχή Ραμάτ Αβίβ του Τελ Αβίβ στο Ισραήλ.

Το μουσείο ιδρύθηκε το 1953 και έχει μεγάλη έκθεση αρχαιολογικών, ανθρωπολογικών και ιστορικών αντικειμένων οργανωμένων σε σειρές εκθεσιακών περιπτέρων στον χώρο του. Κάθε περίπτερο είναι αφιερωμένο σε διαφορετικό θέμα: υαλικά, κεραμικά, νομίσματα, χάλκινα και άλλα. Στο μουσείο λειτουργεί επίσης πλανητάριο.

Στην πτέρυγα «Ο Άνθρωπος και το Έργο του» γίνονται ζωντανές επιδείξεις αρχαίων μεθόδων υφαντουργίας, χρυσοχοΐας, κεραμοποιΐας, αλέσματος σιτηρών και ψησίματος ψωμιού. Η ανασκαφή Τελ Κασίλε στην οποία βρέθηκαν 12 διακριτά στρώματα πολιτισμού είναι στον χώρο του μουσείου.

## Παραπομπές


## Εξωτερικοί σύνδεσμοι

* Επίσημος ιστότοπος

Ερετζ Ισλραελ
Ερετζ Ισραελ
Ερετζ Ισραελ
Ερετζ Ισραελ
Μάχη της Θεσσαλονίκης (αποσαφήνιση)

Με την ονομασία **Μάχη της Θεσσαλονίκης**  μπορεί να αναφέρονται διάφορες μάχες που διαδραμματίστηκαν κοντά στην πόλη της Θεσσαλονίκης:

* Μάχη της Θεσσαλονίκης (380), νίκη των Γότθων επί των Ρωμαίων.
* Άλωση της Θεσσαλονίκης (904), άλωση της πόλης από τους Άραβες.
* Μάχη της Θεσσαλονίκης (996), νίκη των Βουλγάρων επί των Βυζαντινών.
* Μάχη της Θεσσαλονίκης (1014), νίκη των Βυζαντινών επί των Βουλγάρων.
* Μάχη της Θεσσαλονίκης (1040) - Πρώτη μάχη, νίκη των Βουλγάρων επί των Βυζαντινών.
* Μάχη της Θεσσαλονίκης (1040) - Δεύτερη μάχη, νίκη των Βυζαντινών επί των Βουλγάρων.
* Άλωση της Θεσσαλονίκης (1185), άλωση της πόλης από τους Νορμανδούς.
* Πολιορκία της Θεσσαλονίκης (1224), νίκη του Δουκάτου της Ηπείρου επί του Λατινικού Βασιλείου της Θεσσαλονίκης.
* Πολιορκία της Θεσσαλονίκης το 1246, νίκη της Αυτοκρατορίας της Νίκαιας επί του Δουκάτου της Ηπείρου.
* Πολιορκία της Θεσσαλονίκης (1422–1430), άλωση της πόλης από τους Οθωμανούς.
* Μάχη της Θεσσαλονίκης το 1821, νίκη των Ελλήνων επί των Οθωμανών στην Επανάσταση του 1821.

## Δείτε επίσης
* Οι τρεις αλώσεις της Θεσσαλονίκης

.
Ολλανδικό πρωτάθλημα ποδοσφαίρου ανδρών 2012-13

Το **πρωτάθλημα ποδοσφαίρου ανδρών Ολλανδίας 2012-2013** είναι το 57ο πρωτάθλημα του Ολλανδικού πρωταθλήματος ποδοσφαίρου. Ξεκίνησε στις 10 Αυγούστου 2012 και τελείωσε στις 26 Μαΐου 2013. Πρωταθλητής βγήκε ο ΑΦΚ Άγιαξ, ενώ υποβιβάστηκαν η Φένλο και η Βίλεμ ΙΙ. Τα ευρωπαϊκά εισιτήρια για το Τσάμπιονς Λιγκ πήραν οι Άγιαξ και Αϊντχόφεν και για το Γιουρόπα Λιγκ οι Φέγενορντ, Φίτεσε, η Ουτρέχτη μέσω των Play Offs και η Άλκμααρ μέσω του Κυπέλλου Ολλανδίας.

## Βαθμολογία

**C** = Πρωταθλητής **Ο** = Νικητές Play Offs **R** = Υποβιβασμός

## Αποτελέσματα

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
 
 
 
 

## Παραπομπές

Κατηγορία:Εγχώρια ποδοσφαιρικά πρωταθλήματα 2012-2013
Κατηγορία:Έρεντιβιζι
1939 Λορέττα

Η **Λορέττα (Loretta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό σύστημα) 10,8. Ανακαλύφθηκε το 1974 από τον Αμερικανό αστρονόμο Τσαρλς Κόουαλ, που παρατηρούσε από το Αστεροσκοπείο του Πάλομαρ και της έδωσε το όνομα της θυγατέρας του. Αξιοσημείωτη είναι η μικρή κλίση της τροχιάς της Λορέττας ως προς την εκλειπτική, μόλις 54΄ της μοίρας.

## Φυσικά χαρακτηριστικά
Η μέση διάμετρος της Λορέττας εκτιμάται σε 29,96 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0942 ± 0,012. Η Λορέττα περιστρέφεται γύρω από τον εαυτό της πιθανώς μία φορά κάθε 25 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λορεττα
1940 Χουίπλ

μικρογραφία|3D μοντέλο του αστεροειδούς 1940 Χουίπλ
Ο **Χουίπλ (Whipple)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1975 από το προσωπικο του Αστεροσκοπείου του Χάρβαρντ στο Όουκ Ριτζ, και πήρε το όνομα του προς τιμή του Αμερικανού αστρονόμου Φρεντ Χουίπλ.

## Φυσικά χαρακτηριστικά
Η μέση διάμετρος του Χουίπλ εκτιμάται σε 33,87 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0613. Ο Χουίπλ περιστρέφεται γύρω από τον εαυτό του μία φορά κάθε 4 ως 7,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χουιπλ
1942 Γιαμπλούνκα

Ο **Γιαμπλούνκα (Jablunka)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,00. Ανακαλύφθηκε το 1972 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του από το χωριό Jablůnka της ανατολικής Τσεχίας.

## Φυσικά χαρακτηριστικά
Η μέση διάμετρος του Γιαμπλούνκα εκτιμάται σε 14,02 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0567.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιαμπλουνκα
1943 Αντέρως

μικρογραφία|Η τροχιά του αστεροειδούς 1943 Αντέρως
Ο **Αντέρως (Anteros)** είναι ένας αστεροειδής της οικογένειας Αμόρ με απόλυτο μέγεθος (όπως ορίζεται για το Ηλιακό Σύστημα) 15,604. Ανακαλύφθηκε το 1973 από τον Αμερικανό αστρονόμο Τζέιμς Γκίμπσον, που παρατηρούσε από το Ελ Λεονθίτο της Αργεντινής, και πήρε το όνομά του από τον Αντέρωτα της ελληνικής μυθολογίας.

## Φυσικά χαρακτηριστικά
Η μέση διάμετρος του Αντέρωτος εκτιμάται σε 2,3 χιλιόμετρα. Ο φασματικός τύπος του είναι **S** (λιθώδης, κατά Tholen) ή **L** (κατά SMASSII), ενώ το γεωμετρικό άλβεδό του είναι 0,17. Ο Αντέρως περιστρέφεται γύρω από τον εαυτό του μία φορά κάθε περίπου 2 ως 3,5 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αντερως
1944 Γκύντερ

Ο **Γκύντερ (Günter)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,679. Ανακαλύφθηκε το 1925 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη και του έδωσε το όνομά του γιου του, Γκύντερ Ράινμουτ.

Εξαιτίας της αρκετά μεγάλης εκκεντρότητας της τροχιάς του, ο Γκύντερ κοντά στο περιήλιό του εξέρχεται από τα εσώτατα όρια της Κύριας Ζώνης και προσεγγίζει την τροχιά του πλανήτη Άρη.

## Φυσικά χαρακτηριστικά
Τα φυσικά χαρακτηριστικά του Γκύντερ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκυντερ
1945 Βέσελινκ

Ο **Βέσελινκ (Wesselink)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,621. Ανακαλύφθηκε το 1930 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ, και πήρε το όνομά του προς τιμή του συμπατριώτη του αστρονόμου Αδριανού Γιαν Βέσελινκ (*Adriaan Jan Wesselink*).

## Φυσικά χαρακτηριστικά
Τα φυσικά χαρακτηριστικά του Βέσελινκ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βεσελινκ
Θερμικός αντιδραστήρας

Με τον όρο **θερμικός αντιδραστήρας**, ή **θερμικός αντιδραστήρας νετρονίων** χαρακτηρίζονται γενικά οι πυρηνικοί αντιδραστήρες της λεγόμενης πρώτης γενιάς που είναι και οι συνήθεις.

Η ονομασία τους αυτή προέρχεται από το γεγονός ότι η λειτουργία τους βασίζεται στα ελεύθερα και βραδέα νετρόνια, τα καλούμενα θερμικά νετρόνια, εκ των οποίων και προκαλείται η πλειονότητα των εντός αυτών αλυσιδωτών αντιδράσεων πυρηνικής σχάσης.

## Βασικά μέρη
Τα βασικά μέρη ενός θερμικού αντιδραστήρα είναι:

* μεσολαβητής νετρονίων που επιβραδύνει τα νετρόνια,
* πυρηνικό καύσιμο, συνήθως ουράνιο,
* κυρίως αντιδραστήρας,
* προστατευτική θωράκιση από ιοντίζουσα ακτινοβολία,
* κτίριο προστασίας για τον περιορισμό τυχούσης διαφυγής της ακτινοβολίας και
* σύστημα οργάνων ελέγχου του αντιδραστήρα.

## Πηγές
* "Εγκυκλοπαίδεια Πάπυρος Larousse Britannica" τομ.28ος, σελ.18.

Κατηγορία:Πυρηνικοί αντιδραστήρες
1941 Βιλντ

μικρογραφία|Η τροχιά του αστεροειδούς 1941 Βιλντ
Ο **Βιλντ (Wild)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,587. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του Ελβετού αστρονόμου Πάουλ Βιλντ (το όνομα δόθηκε πολύ μεταγενέστερα από την ανακάλυψη).

Εξαιτίας της μεγάλης εκκεντρότητας της τροχιάς του, ο Βιλντ κοντά στο αφήλιό του βρίσκεται έξω από την Κύρια Ζώνη και κατά το αφήλιο προσεγγίζει την τροχιά του πλανήτη Δία.

## Φυσικά χαρακτηριστικά
Τα κυρίως φυσικά χαρακτηριστικά του Βιλντ είναι άγνωστα. Ο Βιλντ περιστρέφεται γύρω από τον εαυτό του μία φορά κάθε 8 ως 10 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιλντ
Σάκε

Το **σάκε** είναι οινοπνευματώδες ποτό που παράγεται και καταναλώνεται στην Ιαπωνία και προέρχεται από ζυμωμένο ρύζι.Η λέξη σάκε στα ιαπωνικά μπορεί να αναφέρεται σε κάθε είδους οινοπνευματώδες ποτό , ενώ στα αγγλικά αναφέρεται συγκεκριμένα στο ποτό *Νιχονσου* (日本酒). Έχει χρώμα χλωμό χρυσό και είναι ελαφρώς γλυκό, με γεύση που μοιάζει με κεράσι. Η περιεκτικότητά του σε αλκοόλ είναι 18 με 20%.

Η πρώτη εμφάνιση του σάκε χρονολογείται περίπου στο 300 μ.Χ., αν και η διαδικασία απόσταξης αλκοόλ από ρύζι ήταν γνωστή στην Κίνα για αρκετά χρόνια. Θεωρούνταν ως το ποτό των ευγενών, των αυτοκρατόρων και των σαμουράι. Επίσης έχει κεντρική θέση στις τελετουργίες Σίντο, τη θρησκεία της Ιαπωνίας.
Σήμερα καταναλώνεται από όλες τις κοινωνικές τάξεις και έχει χάσει τον επίσημο χαρακτήρα του.

## Παρασκευή

Ο τρόπος παρασκευής μοιάζει με αυτό της μπύρας, αλλά με τη διαφορά ότι η μετατροπή από το άμυλο σε αλκοόλ γίνεται σε ένα στάδιο και όχι σε δύο. Η διαδικασία αυτή ονομάζεται παράλληλη ζύμωση. Το ρύζι που χρησιμοποιείται στο σάκε είναι μακρύσπορο και πιο μαλακό και με λιγότερες πρωτεΐνες από αυτό που προορίζεται για κατανάλωση. Το ρύζι αποφλοιώνεται και μετά πλένεται. Μετά το πλύσιμο, το ρύζι μπαίνει στον ατμό και εκεί προστίθεται ο μύκητας Aspergillus oryzae, γνωστός ως «Κότζι», που μετατρέπει το άμυλο του ρυζιού σε σάκχαρα, οι ζύμες και άφθονο νερό. Η διαδικασία διαρκεί 18 - 32 μέρες και παράγονται 13 - 20 βαθμοί αλκοόλης. Στη συνέχεια το σάκε παστεριώνεται, φιλτράρεται, και εμφιαλώνεται.

## Παραπομπές


## Πηγές
:1. SAKE ΤΟ ΡΥΖΙ ΣΤΟ ΠΟΤΗΡΙ!  Καθημερινή
:2. 33 πράγματα που δεν σου έχει πει κανείς για το σάκε Ελένη Νικολούλια,Οneman, 24 Μαρτίου 2016
:3. Sake: Εξερευνούμε το εθνικό ποτό της Ιαπωνίας και το κάνουμε κοκτέιλ Δέσποινα Λάνου, Cantina Πρώτο Θέμα, 18 Μαρτίου 2022
:4. Σάκε: Το εθνικό ιαπωνικό ποτό ΚΕΝΤΡΟ ΙΑΠΩΝΙΚΩΝ & ΚΙΝΕΖΙΚΩΝ ΣΠΟΥΔΩΝ ΟΙΚΟΝΟΜΑΚΟΥ
:

Κατηγορία:Ποτά προϊόντα ζύμωσης
Κατηγορία:Ιαπωνική κουζίνα
Κατηγορία:Τρόφιμα με βάση το ρύζι
Burberry

thumb|right|Το λογότυπο του οίκου μόδας (1901–2018)
**Burberry Group plc** είναι η ονομασία Βρετανικού οίκου μόδας πολυτελείας, που διανέμει είδη ρουχισμού, αξεσουάρ μόδας και αρώματα. Το χαρακτηριστικό μοτίβο ταρτάν έχει γίνει ένα από τα αναγνωρίσιμα εμπορικά σήματα και έχει αντιγραφεί ευρέως. Ο οίκος μόδας Burberry είναι κυρίως γνωστός για τις καμπαρντίνες του και τα βασιλικά ποντια , οι οποίες εφευρέθηκαν από τον ιδρυτή του, Τόμας Μπέρμπερι.. Η εταιρία έχει επώνυμα καταστήματα σε όλον τον κόσμο και επίσης πωλεί προϊόντα της μέσω συμβάσεων παραχώρησης σε τρίτα καταστήματα. Η Ελισάβετ Β΄ του Ηνωμένου Βασιλείου και ο Κάρολος, Πρίγκιπας της Ουαλίας έχουν παραχωρήσει στην εταιρία Βασιλική Εξουσιοδότηση. Ο Chief Creative Officer της εταιρίας είναι ο Μάρκο Γκομπέτι. Η εταιρία περιλαμβάνεται στο Λονδρέζικο Χρηματιστήριο και στο FTSE 100 Index.

Σύμφωνα με το περιοδικό Business Weekly, ο Burberry είναι η 98η πιο πολύτιμη μάρκα στον κόσμο.

## Καταστήματα
Ο οίκος μόδας Burberry έχει πάνω από 500 καταστήματα σε πάνω από 50 χώρες.

## Φωτοθήκη

 BurberryLondon.JPG|Burberry London Store στη Bond Street
 Scarf soft.jpg|Φουλάρι Burberry με μοτίβο ελέγχου
 Burberry pattern.svg|Το σχέδιο Burberry
 Burberry no RioMar Shopping - Recife, Pernambuco, Brasil.jpg|Κατάστημα Burberry στο Ρεσίφε, Βραζιλία


## Παραπομπές


## Εξωτερικοί σύνδεσμοι
* 
*  

Κατηγορία:Επιχειρήσεις του Ηνωμένου Βασιλείου
Κατηγορία:Κατασκευαστές αξεσουάρ μόδας
Κατηγορία:Βρετανικά εμπορικά σήματα
Αρκάσα Καρπάθου

Η **Αρκάσα** είναι οικισμός της Καρπάθου, που ανήκει στο νησιωτικό σύμπλεγμα της Δωδεκανήσου της Περιφέρειας Νοτίου Αιγαίου. Σύμφωνα με την απογραφή του 2021, ο πληθυσμός της Αρκάσας ανέρχεται στους 497 κατοίκους.

## Γενικά και ιστορικά στοιχεία
Η Αρκάσα είναι παραθαλάσσιος οικισμός, κτισμένος σε υψόμετρο 50 μέτρων. Η ονομασία του οικισμού θεωρείται ότι σχετίζεται με την αρχαία πόλη Αρκεσία. Μαζί με τον παραθαλάσσιο οικισμό Φοινίκι, αποτελεί την Κοινότητα Αρκάσας του δήμου Καρπάθου.

Κοντά στον οικισμό βρίσκεται αρχαιολογικός χώρος που περιλαμβάνει την ακρόπολη του Παλαιοκάστρου που διαθέτει κατάλοιπα οχύρωσης των αρχαϊκών χρόνων και πύργους της κλασικής και ελληνιστικής εποχής. Επίσης, στην περιοχή σώζονται διάφορες παλαιοχριστιανικές εκκλησίες με κυριότερη αυτή της Αγίας Αναστασίας, ενώ στην ανατολική πλευρά της Αρκάσας υπάρχουν οι μεσοβυζαντινοί ναοί του  της Παναγίας Μαρμαρινής και του Αγίου Γεωργίου.

## Πολιτισμός - Εκπαίδευση
Στον οικισμό λειτουργεί το Λαογραφικό και Αρχαιολογικό Αρκάσας. Στην Αρκάσα βρίσκεται ένα από τα έξι Δημοτικά Σχολεία του νησιού, το οποίο λειτουργεί ως διθέσιο με ολοήμερο τμήμα και συστεγάζεται με το νηπιαγωγείο Αρκάσας.

## Απογραφές πληθυσμού

## Αθλητισμός
Στον οικισμό εδρεύει ο τοπικός ποδοσφαιρικός σύλλογος «Κουρσάρος».

## Παραπομπές


Κατηγορία:Χωριά της Καρπάθου
Κατηγορία:Χωριά της περιφερειακής ενότητας Καρπάθου
Η γυναίκα του αγρότη

**Η γυναίκα του αγρότη ** (*The Farmer's Wife*), είναι ο τίτλος κινηματογραφικής ταινίας του Άλφρεντ Χίτσκοκ παραγωγής του 1928.

## Περίληψη
Ένας πλούσιος γαιοκτήμονας χηρεύει και με τη βοήθεια της υπηρέτριάς του αναζητεί νέα σύζυγο. Περνούν διαδοχικά τρεις υποψήφιες οι οποίες μάλλον είναι άσχημες και δύστροπες. Τελικά καταλαβαίνει πως η υπηρέτρια που έχει στο σπίτι, και η οποία είναι κρυφά ερωτευμένη μαζί του από καιρό, είναι η σύζυγος που του ταιριάζει.

## Παρατηρήσεις
Βασίζεται σε μια θεατρική κωμωδία του Ίντεν Φίλποτς

## Βιβλιογραφικές πηγές
* Pierre Lherminier, Χίτσκοκ, μτφρ.Γιώργος Σπανός, εκδ. Πλέθρον, Αθήνα, 1985, σελ.17
* Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.18
* Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ. 44-45

## Εξωτερικοί σύνδεσμοι
*

Κατηγορία:Βρετανικές ταινίες της δεκαετίας 1920
Κατηγορία:Ταινίες του 1928
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Βρετανικές βωβές ταινίες μεγάλου μήκους
Κατηγορία:Ταινίες βασισμένες σε θεατρικά έργα
Κατηγορία:Βρετανικές ασπρόμαυρες ταινίες